stanford-oval/wikipedia huggingface dataset:
Oldenzaal

| Oldenzaal |
| --- | --- |
 Pyhän Plechelmuksen basilika Oldenzaalissa.
 lippu:  vaakuna

 Koordinaatit: 52°19′N, 6°55′E 
Valtio:  Alankomaat
Provinssi:  Overijssel
Kaupunkioikeudet:  1249
Hallinto:  
 – Pormestari:  Frans Backhuijs
Pinta-ala:  
 – Kokonaispinta-ala:  21.98 km²
 – Maa:  21.59 km²
 – Josta vettä:  0.39 km² 
Väkiluku (31.12.2008):  31 766
 – Väestötiheys:  1471 as./km²
Aikavyöhyke:  UTC+1
 – Kesäaika:  UTC+2
Postinumero:  7570-7579
 
 www.oldenzaal.nl 
Infobox OKVirheellinen NIMI-arvo: 
Oldenzaal (alasaksaksi Oldnzel) on vuonna 1249 kaupunkioikeudet saanut kunta ja kaupunki Alankomaissa, Overijsselin provinssissa lähellä Saksan rajaa. Asukkaita kunnassa on 31 766 (31.12.2008) ja väestötiheys on 1 470 as./km². Kunnan pinta-ala on 21,98 neliökilometriä, josta vettä on 0,39 km². Oldenzaalin pormestari on Frans Backhuijs. Kaupungin keskuspaikka on samanniminen kuin kuntakin.
Oldenzaalin naapurikunnat ovat Dinkelland lännessä ja pohjoisessa, Losser idässä ja Enschede etelässä. Kaupungista on matkaa Enschedeen 15 kilometriä, ja siellä sijaitsee rautatieasema. Kaupunki sijaitsee lisäksi A1-moottoritien varrella, jota pitkin pääsee niin pääkaupunki Amsterdamiin kuin Saksaankin.
Saksassa sijaitseva Rheda-Wiedenbrück on Oldenzaalin ystävyyskaupunki.
Historia

Ensimmäinen maininta Oldenzaalista on erään vanhan luostarin vuodelta 839 peräisin olevassa asiakirjassa. Vuonna 1049 Oldenzaal sai markkinaoikeudet ja kaupunkioikeudet sille myönnettiin vuonna 1249.
Vuonna 954 piispa Balderik aloitti kaupungin keskustassa sijaitsevan Pyhän Plechelmuksen basilikan (holl. Sint-Plechelmusbasiliek) rakennustyöt. Basilika omistettiin pyhälle Plechelmukselle. Basilikan “Lood’n Bönneke” -tornista on mahdollista selkeällä säällä nähdä ympäröivää aluetta sekä jopa Saksan rajalle saakka.
Oldenzaal oli myös hansakaupunki, vaikkakaan se ei sijainnut meren rannalla, kuten hansakaupungit tavallisesti. Kaupungilla oli Lyypekin kaupunginarkistosta löytyneiden asiakirjojen mukaan kuitenkin roolinsa Hansaliiton kaupankäynnissä keskiajalla.
Kaupungissa on ollut aikoinaan tekstiiliteollisuutta. Nykyisin Oldenzaalissa järjestetään muun muassa karnevaalit, jotka keräävät vuosittain yli satatuhatta vierailijaa kaupunkiin.
Kuuluisia asukkaita

Mieke Telkamp (s. 1934), laulaja
Gert Timmerman (s. 1935), laulaja
Theo Pahlplatz (s. 1947), jalkapalloilija
Agnes Wolbert (s. 1958), poliitikko
Wilfried Brookhuis (s. 1961), jalkapallovalmentaja ja entinen jalkapalloilija
Raimond van der Gouw (s. 1963), jalkapalloilija
Ellen van Langen (s. 1966), yleisurheilija
Rudie Kemna (s. 1967), pyöräilijä
Jan Vennegoor of Hesselink (s. 1978), jalkapalloilija
Patrick Gerritsen (s. 1987), jalkapalloilija
Tim Breukers (s. 1987), jalkapalloilija
Björn Kuipers (s. 1973), jalkapalloerotuomari
Aiheesta muualla

Kuvia tai muita tiedostoja aiheesta Oldenzaal Wikimedia Commonsissa
Virallinen kotisivu (hollanniksi)
Hanzesteden.info (hollanniksi) (englanniksi) (saksaksi)
Kartta Oldenzaalin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Richard Hamilton

Richard Hamilton -nimisiä henkilöitä ovat:
Richard Hamilton (1920–2004), yhdysvaltalainen näyttelijä
Richard Hamilton (1922–2011), brittiläinen kuvataiteilija
Richard Hamilton (s. 1943), yhdysvaltalainen matemaatikko
Richard Hamilton (s. 1978), yhdysvaltalainen koripalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Richard Hamilton”, voi hakea sivunnimihaulla, laajalla sivunnimihaulla tai tekstihaulla.
Riisikirvinen

| Riisikirvinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Västäräkit Motacillidae
Suku::  Kirviset Anthus
Laji::  rufulus
Kaksiosainen nimi
 Anthus rufulus  (Vieillot, 1818) 
Katso myös
   Riisikirvinen Wikispeciesissä   Riisikirvinen Commonsissa 
Infobox OKNimi-testi OKIUCN-testi OK: 
Riisikirvinen (Anthus rufulus) on eteläaasialainen varpuslintu. Sen elinympäristö käsittää Aasian etelä-ja kaakkoisosat Intiasta itään eteläiseen Kiinaan, Indokiinaan, Malakan niemimaalle, Filippiineille ja Indonesiaan. Siitä tunnetaan kuusi alalajia. Louis Jean Pierre Vieillot kuvaili lajin holotyypin Bengalista Intiasta 1818.
Riisikirvisemo viemässä ruokaa poikasille
Okalinnut

| Okalinnut> The Thorn Birds |
| --- | --- |
Tyyli:  draama
Kestoaika:  Yhteensä 467–477 minuuttia
Pääosissa:  Richard Chamberlain Rachel Ward Barbara Stanwyck Christopher Plummer Jean Simmons Bryan Brown
Alkuperämaa:   Yhdysvallat  Australia
Alkuperäiskieli:  englanti
Verkko:   ABC
Esitetty:  27. maaliskuuta 1983 – 30. maaliskuuta 1983 (Yhdysvallat)
Tuotantokausia:  1
Jaksoja:  4
Tuotanto
Tuottaja(t):  Stan Margulies Lee Stanley
Vastaava(t) tuottaja(t):  David L. Wolper Edward Lewis
Linjatuottaja:  Irving Paul Lazar
Ohjaaja(t):  Daryl Duke
Käsikirjoittaja(t):  Colleen McCullough (romaani) Carmen Culver Lee Stanley
Säveltäjä(t):  Henry Mancini
Tuotantoyhtiö(t):  David Wolper-Stan Margulies Productions Edward Lewis Productions Warner Bros. Television
Palkinnot
Voitetut:  mm. 6 Emmy-palkintoa 4 Golden Globea
Ehdokkuudet:  mm. 10 Emmy-palkintoa 4 Golden Globea
Aiheesta muualla
Virallinen sivusto
IMDb 
Okalinnut (engl. The Thorn Birds) on yhdysvaltalais-australialainen neliosainen draamaminisarja, joka perustuu australialaisen Colleen McCulloughin vuonna 1977 julkaistuun samannimiseen romaaniin. Sarjan pääosissa ovat Richard Chamberlain, Rachel Ward, Barbara Stanwyck, Christopher Plummer, Jean Simmons ja Bryan Brown. Yhdysvalloissa sarja sai ensiesityksen ABC:llä 27.–30. maaliskuuta 1983. Sarjan kaikki neljä jaksoa ohjasi Daryl Duke.
Okalinnut kertoo Australian takamailla asuvan Clearyn perheen elämästä Drogheda-nimisellä lammastilalla kolmen sukupolven ajan.
Sarja voitti 14 palkintoa, joita olivat muun muassa kuusi Emmy-palkintoa ja neljä Golden Globe -palkintoa. Lisäksi Okalinnut on ollut ehdokkaana 17 palkintoon, joiden joukossa kymmenen Emmy-ehdokkuutta ja neljä Golden Globe -ehdokkuutta.
Sarja on julkaistu myös DVD:nä.
Näyttelijät

| 0 | 1 | 2 |
| --- | --- | --- |
|   Richard Chamberlain   | … |   Ralph de Bricassart   |
|   Rachel Ward   | … |   Meggie Cleary (aikuisena)   |
|   Sydney Penny   | … |   Meggie Cleary (lapsena)   |
|   Barbara Stanwyck   | … |   Mary Carson   |
|   Richard Kiley   | … |   Paddy Cleary   |
|   Jean Simmons   | … |   Fee Cleary   |
|   Bryan Brown   | … |   Luke O’Neill   |
|   Mare Winningham   | … |   Justine O’Neill   |
|   Philip Anglim   | … |   Dane O’Neill   |
|   Ken Howard   | … |   Rainer Hartheim    |
|   John Friedrich   | … |   Frank Cleary   |
|   Dwier Brown   | … |   Stuart Cleary (aikuisena)   |
|   Vidal Peterson   | … |   Stuart Cleary (lapsena)   |
|   Piper Laurie   | … |   Anne Mueller   |
|   Earl Holliman   | … |   Luddie Mueller   |
|   Christopher Plummer   | … |   Archbishop Vittorio di Contini-Verchese   |
|   Brett Cullen   | … |   Bob Cleary   |
|   Stephen W. Burns   | … |   Jack Cleary   |
|   Barry Corbin   | … |   Pete   |
|   Holly Palance   | … |   Neiti Carmichael   |
|   John de Lancie   | … |   Alastair MacQueen   |
|   Allyn Ann McLerie   | … |   rouva Smith   |
|   Richard Venture   | … |   Harry Gough   |
|   Stephanie Faracy   | … |   Judy   |
|   Antoinette Bower   | … |   Sarah MacQueen   |
Aiheesta muualla

Okalinnut Internet Movie Databasessa (englanniksi)
Riisikakku

Amerikkalaistyylisiä riisikakkuja.
Riisikakku on litteä ja kova ruoka, joka on valmistettu paisutetusta riisistä. Tyypillisesti riisikakkuja syödään välipalana tai käytetään ruoanlaitossa muiden ainesosien pohjana.
Vaikka riisikakut sisältävät vähän ravinteita, niitä pidetään yleisesti vähäkalorisena elintarvikkeena. Niitä käytetään usein laihduttajien keskuudessa korkeampikaloristen leipien tai muiden elintarvikkeiden korvikkeena.
Aiheesta muualla

Is.fi: Suosittu riisikakku ei ole paras mahdollinen välipala: ”Ainakaan sellaisenaan ei hyvä”, sanovat ravitsemustieteilijät
Richard Stone

| Richard Stone> Henkilötiedot |
| --- | --- |
Syntynyt: 30. elokuuta 1913 Lontoo
Kuollut: 6. joulukuuta 1991 (78 vuotta) Cambridge
Koulutus ja ura
Instituutti:  Cambridgen yliopisto
Tutkimusalue:  Taloustiede
Palkinnot:   Nobelin taloustieteen palkinto
John Richard Nicholas Stone (30. elokuuta 1913 Lontoo, Britannia – 6. joulukuuta 1991 Cambridge, Britannia), oli brittiläinen ekonomisti, joka sai Nobelin taloustieteen palkinnon vuonna 1984. Stone sai palkinnon kirjanpitomallin kehittämisestä, minkä avulla voidaan seurata taloudellisia tapahtumia kansallisesti ja kansainvälisesti.
Stone työskenteli Britannian keskuspankissa yhtä aikaa John Maynard Keynesin kanssa. Hän oli kansantalouden tilinpidon pääsuunnittelija.
Aiheesta muualla

Stone Nobel-säätiön sivustolla (englanniksi)
Ruotsin keskuspankin taloustieteen palkinnon saajat
| --- | --- |
 1969: Frisch, Tinbergen  1970: Samuelson  1971: Kuznets  1972: Hicks, Arrow  1973: Leontief  1974: Myrdal, Hayek  1975: Kantorovitš, Koopmans  1976: Friedman  1977: Ohlin, Meade  1978: Simon  1979: Schultz, Lewis  1980: Klein  1981: Tobin  1982: Stigler  1983: Debreu  1984: Stone  1985: Modigliani  1986: Buchanan  1987: Solow  1988: Allais  1989: Haavelmo  1990: Markowitz, Miller, Sharpe  1991: Coase  1992: Becker  1993: Fogel, North  1994: Harsanyi, Nash, Selten  1995: Lucas  1996: Mirrlees, Vickrey  1997: Merton, Scholes  1998: Sen  1999: Mundell  2000: Heckman, McFadden  2001: Akerlof, Spence, Stiglitz  2002: Kahneman, Smith  2003: Engle, Granger  2004: Kydland, Prescott  2005: Aumann, Schelling 2006: Phelps 2007: Hurwicz, Maskin, Myerson 2008: Krugman 2009: Ostrom, Williamson 2010: Diamond, Mortensen, Pissarides 2011: Sargent, Sims 2012: Roth, Shapley 2013: Fama, Hansen, Shiller 2014: Tirole 2015: Deaton 2016: Hart, Holmström 2017: Thaler 2018: Nordhaus, Romer 2019: Banerjee, Duflo, Kremer 2020: Milgrom, Wilson 2021: Card, Angrist, Imbens  2022: Bernanke, Diamond, Dybvig  2023: Goldin
Richard Hammondin koeajossa

| Richard Hammondin koeajossa> Richard Hammond’s Crash Course |
| --- | --- |
Kestoaika:  45 minuuttia
Pääosissa:  Richard Hammond
Alkuperämaa:   Yhdysvallat
Verkko:   BBC America  MTV Max
Esitetty:  16. huhtikuuta 2012 –
Tuotantokausia:  2
Jaksoja:  14
Tuotanto
Vastaava(t) tuottaja(t):  Rob Fox
Tuotantoyhtiö(t):  BBC Worldwide
Aiheesta muualla
Virallinen sivusto
IMDb 
Richard Hammondin koeajossa (engl. Richard Hammond’s Crash Course) on yhdysvaltalainen tositelevisiosarja. Sarjassa seurataan Top Gear -ohjelmasta tutun juontajan Richard Hammondin matkaa yhdysvalloissa testaamassa erilaisia järeitä ja vaarallisiakin koneita. Sarja alkoi yhdysvaltalaisella BBC America-kanavalla 14. huhtikuuta 2012. Suomessa sarjan esittäminen alkoi MTV Max-kanavalla 27. helmikuuta 2014.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Richard Hammond's Crash Course
Robert Carl August Nyberg

Robert Carl August Nyberg (24. elokuuta 1827 Säkkijärvi – 11. elokuuta 1909 Helsinki) oli Venäjän keisarillisessa armeijassa palvellut suomalainen kenraalimajuri.
Robert Carl August Nybergin vanhemmat olivat kamarineuvos Claes Henrik Nyberg ja Ottiliana Anna von Fieandt ja puoliso vuodesta 1857 Amanda Matilda Carolina Kuhlefelt. Myös Robert Carl August Nybergin veljestä Frans Edvard Nybergistä tuli kenraalimajuri. Hänen kaksi muuta veljeään olivat professori, salaneuvos, ylijohtaja Alfred Reinhold Nyberg ja everstiluutnantti, maaherra Otto Gustaf Nyberg.
Robert Carl August Nyberg tuli oppilaaksi Haminan kadettikouluun 1844. Vuonna 1848 hän sai siirron khorunzhin eli aliluutnantin arvossa Mozdokin kasakkarykmenttiin. Siellä hän osallistui 1848–1854 sotatoimiin vuoristoheimoja vastaan, vuodesta 1851 Kaukasian linjakasakkajoukoissa. Nyberg ylennettiin sotnikiksi eli luutnantiksi 1852. Hänet komennettiin päivystäväksi upseeriksi Paavalin kadettikouluun Pietariin 1854 ja ylennettiin jesauliksi eli kapteeniksi 1855. Samana vuonna hänet siirrettiin 13. Belozerskin jalkaväkirykmenttiin ja seuraavana vuonna H.M. Preussin kuninkaan krenatöörirykmenttiin.
Vuonna 1857 Nyberg tuli kertaajaksi 1. kadettikouluun Pietariin, tehtävään hänet vakinaistettiin 1858. Vuonna 1863 hänet määrättiin kasvattajaksi 2. sotaopistoon. Nyberg ylennettiin everstiluutnantiksi 1865 ja everstiksi 1870, jolloin hänet nimitettiin Permin valmistavan sotakoulun johtajaksi. Koulun lakkauttamisen takia hänet asetettiin lakkautuspalkalle 1872, mutta nimitettiin 1874 Omskin valmistavan sotakoulun johtajaksi. Kun sekin lakkautettiin, Nyberg siirrettiin armeijan varaväkeen kenraalimajurina 1883. Eron sotapalveluksesta hän sai heinäkuussa 1884. Reserviin siirryttyään Nyberg asettui asumaan ostamalleen Thorsin tilalle Kuusistoon, missä hän toimi muun muassa kuntakokousten puheenjohtajana 1885–1887. Myöhemmin hän muutti Helsinkiin, osallistuen vuonna 1908 perustetun Suomen Kadettiklubin toimintaan yhdistyksen vanhimpana jäsenenä.
Rikosposti

Rikosposti oli suomalainen rikoslehtimilloin?, joka käsitteli pääasiassa Suomessa tapahtuneita rikoksia aina henkirikoksista varkauksiin. Samaa lajityyppiä edustaa mm. Alibi.
Robert Cattrall

| Mitalit> Maa:   Yhdistynyt kuningaskunta. Olympialaiset .Miesten maahockey | Mitalit> Maa:   Yhdistynyt kuningaskunta. Olympialaiset .Miesten maahockey | Mitalit> Maa:   Yhdistynyt kuningaskunta. Olympialaiset .Miesten maahockey | Maa:   Yhdistynyt kuningaskunta> .Miesten maahockey |
| --- | --- | --- | --- |
|  Pronssia | Los Angeles 1984 | joukkuekilpailu |  |
Robert Lewis "Bob" Cattrall (s. 7. lokakuuta 1957, Braintree, Essex) on brittiläinen entinen maahockeypelaaja. Hän kilpaili vuoden 1984 kesäolympialaisissa Los Angelesissa ja kuului siellä pronssia saaneeseen joukkueeseen.
Riku Kallioniemi

| Riku Kallioniemi> Henkilötiedot |
| --- | --- |
Syntynyt: 14. lokakuuta 1970 (ikä 53) Uusikaupunki, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  177 cm
Paino:  83 kg
Pelinumero:  6
Pelaajaura
Pääsarjaura:  1990–2002
Seurat:  SaiPa (SML/I-div.) Lukko (SML)
Riku Kallioniemi (s. 14. lokakuuta 1970 Uusikaupunki) on suomalainen entinen jääkiekkopuolustaja, joka toimi jääkiekon SM-Liigan toimitusjohtajana huhtikuusta 2016 alkuvuoteen 2022.
Aiemmin Kallioniemi toimi Liiga-SaiPa Oy:n toimitusjohtajana, korvaten tehtävässä Sami Koikkalaisen. Lokakuussa 2015 Kallioniemi ilmoitti siirtyvänsä SaiPasta muihin tehtäviin. SaiPa teki kahden miljoonan euron voiton Kallioniemen ollessa toimitusjohtajana neljä kautta.
Kallioniemi pelasi pelaajaurallaan yhteensä 308 SM-liigan runkosarjaottelua tehoin 10+42=52. Jäähyminuutteja hän keräsi 395. Kallioniemi edusti urallaan Saimaan Palloa ja Rauman Lukkoa. Hän toimi vuodet 2000–2002 SaiPan kapteenina. Kallioniemi on Vesa Ruotsalaisen jälkeen joukkueen kaikkien aikojen jäähypörssin toinen 535 minuutillaan. Hän oli pienikokoinen puolustava puolustaja, jonka pelityyliin kuului myös ärsyttäminen.
Pelaajaura

Kallioniemi pelasi juniorina kotikaupungissaan Uudessakaupungissa ja Lätkä-77:n joukkueessa. Hän kuitenkin aloitti myöhemmin C-juniori-ikäisenä jääkiekon pelaamisen uudelleen  SaiPassa. Kallioniemi pääsi kaudella 1990–1991 joukkueen kokoonpanoon yhteen SM-liigaotteluun, joka oli Jokereita vastaan, mutta hän ei kuitenkaan saanut jääaikaa. SaiPa putosi keväällä 1991 I-divisioonaan. Kallioniemelle kausi 1991–1992 oli ensimmäinen kokonainen miesten sarjoissa ja hän teki 43 runkosarjaottelussa tehot 3+8=11. Seuraava kausi 1992–1993 toi Kallioniemelle hänen miesten pelien piste-ennätyksen tehoilla 5+12=17.
Kallioniemi pelasi SaiPassa I-divisioonaa neljän kauden ajan kevääseen 1995 saakka, jonka jälkeen hän siirtyi kaudeksi 1995–1996 pelaamaan SM-liigaa Rauman Lukkoon. Ensimmäinen liigakausi toi Kallioniemelle 31 runkosarjaottelussa yhden syöttöpisteen sekä 30 jäähyminuuttia. Pieni rooli johtui osittain polvivammasta. Hän voitti keväällä 1996 SM-pronssia. Kaudella 1996–1997 Kallioniemi avasi myös maalihanansa SM-liigassa ja teki Lukossa 30 runkosarjaottelussa tehot 1+5=6. Hän pelasi myös kuusi EHL-ottelua tehden kaksi syöttöpistettä. Kallioniemi palasi vuodenvaihteessa 1997 SaiPaan, jossa loppukausi toi 20 ottelussa tehot 1+3=4.
Koko Kallioniemen loppu-ura kului SaiPassa. Kaudella 1999–2000 hän pelasi vain 17 runkosarjaottelua tehoin 2+3=5 polvivamman takia. Kallioniemi teki kaudella 2001–2002 SM-liigan yhden kauden piste-ennätyksensä tehoilla 3+9=12. Hän lopetti uransa tuohon kauteen.
Pelaajauran jälkeen

Pelaajauransa lopetettua Kallioniemi on työskennellyt IT-alalla ja toiminut Content Bakeryn myyntipäällikkönä. Hän kokosi uransa jälkeen myös kirjan Jääkiekon Värityskirja – Pelimiesten kootut paljastukset yhdessä Tommi Sovan kanssa. Toukokuussa 2011 ilmoitettiin, että Kallioniemi aloittaa Liiga-SaiPa Oy:n uutena toimitusjohtajana elokuussa.
Robert Caro

Robert Caro
Robert Allan Caro (s. 30. lokakuuta 1935 New York) on yhdysvaltalainen elämäkertakirjailija.[lähde? ]
Caro on varsinaiselta koulutukseltaan toimittaja. Päästyään Horace Man Schoolista vuonna 1953 hän lähti Princetonin yliopistoon, josta hän valmistui vuonna 1957. Hän opiskeli stipendillä Columbiassa ja Harvardissa.[lähde? ]
Caro on kirjoittanut Robert Mosesin elämää käsittelevän teoksen The Power Broker (1974) ja Lyndon B. Johnsonin elämää käsittelevän kirjasarjan (1982–), josta on tulossa viisiosainen. Hänet on palkittu kahdella Pulitzer-palkinnolla vuosina 1975 ja 2003 sekä lisäksi National Book Awardilla[lähde? ].
Robert Catesby

Robert Catesby
Robert Catesby (1573 Lapworth, Warwickshire – 8. marraskuuta 1605 Staffordshire) oli katolisen ruutisalaliiton johtaja. Salaliiton tavoitteena oli räjäyttää Englannin parlamenttirakennus 5. marraskuuta 1605. Salaliitto kuitenkin paljastui ja ruutitynnyrit tehtiin vaarattomiksi ennen kuin mitään vahinkoa pääsi syntymään.
Catesby syntyi vahvasti katoliseen perheeseen. Kuningatar Elisabet I:n aikana Catesbyn isä Sir Williamia vainottiin hänen kieltäydyttyään tunnustamasta Englannin kirkkoa. Ennen ruutisalaliittoa Robert Catesby oli sekaantunut yhdessä Essexin 2. jaarlin Robert Devereux’n kanssa epäonnistuneeseen yritykseen syrjäyttää Elisabet I vallasta vuonna 1601. Catesbyä ei teloitettu sillä hänen roolinsa syrjäyttämisyrityksessä oli vähäinen, mutta häntä sakotettiin niin ankarasti että hän joutui luopumaan kartanostaan  Chastletonissa.
Ruutisalaliiton paljastuttua Catesby ja muut salaliittolaiset pakenivat Midlandsiin. Catesby sai surmansa kolme päivää salaliiton paljastumisen jälkeen  Holbeach Housessa Staffordshiressä häntä pidättämään tulleiden upseerien kanssa käydyssä tulitaistelussa.
Robert Carlsson

| Robert Carlsson |
| --- | --- |

Henkilötiedot
Syntynyt: 29. syyskuuta 1977 (ikä 47) Södertälje, Ruotsi
Kansalaisuus:   Ruotsi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  177 cm
Paino:  83 kg
Pelaajaura
Pääsarjaura:  1996–2016
Aik. seurat:  Södertälje SK (SEL/Allsvenskan)   Malmö IF (Allsvenskan)   JYP (SML)   Frederikshavn IK (Tanska)
Robert Carlsson (s. 29. syyskuuta 1977 Södertälje, Ruotsi) on ruotsalainen jääkiekkoilija. Hän on pelipaikaltaan hyökkääjä. Carlsson on pelannut pudotuspelit mukaan lukien, yli 500 SHL-ottelua sekä esiintynyt myös Ruotsin toiseksi korkeimman tason jääkiekkosarjassa Allsvenskanissa. Allsvenskanissa hän on pelannut 371 ottelua, missä pelasi Södertälje SK:n riveissä. Carlsson on edustanut myös Malmö Redhawksia. Carlssonia on luonnehdittu tasokkaana eli tasaisen tehokkaana, paikallisena kulttipelaajana.
Hyökkääjäpelaaja Carlsson otettiin marraskuun puolivälissä JYPin vahvistukseksi, paikkaamaan sairastupalaisia, eli pelaajia jotka ovat loukkaantumisensa johdosta sivussa liigapeleistä. Pelaajasopimus oli kaksikuukautinen ja päättyi 9. tammikuuta 2016.
Reza Bagher

| Reza Bagher> Henkilötiedot |
| --- | --- |
Syntynyt: 10. maaliskuuta 1958 Teheran (ikä 66)
Aiheesta muualla
IMDb 
Elonet
Reza Bagher (pers. ‏رضا باقر‎; s. 10. maaliskuuta 1958) on iranilaissyntyinen, Ruotsiin vuonna 1976 muuttanut elokuvaohjaaja ja -käsikirjoittaja. Hän aloitti lyhytelokuvien ohjaamisen vuonna 1982. Bagher on opiskellut Ruotsissa insinööritaitoa ja elokuva-alaa.
Elokuvia

Vingar av glas (2000)
Capricciosa (2003)
Populäärimusiikkia Vittulajänkältä (2004)
Aiheesta muualla

Reza Bagher Internet Movie Databasessa. (englanniksi)
Oliver Risser

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 17. syyskuuta 1980 (ikä 44)
Syntymäpaikka: Windhoek, Namibia
Pelipaikka: keskikenttäpelaaja
Pituus: 188 cm
Seura
Seura: Eastleigh
Pelinumero: 20
Junioriseurat
: Ramblers
Seurat
| Vuodet | Seura | O | (M) |
| 1999–2002 | EGC Wirges | 22 | (1) |
| 2002 | Airdrie United | 1 | (0) |
| 2002 | Cowdenbeath | 1 | (0) |
| 2003 | Whyteleafe | 4 | (0) |
| 2003–2005 | Borussia Dortmund II | 33 | (1) |
| 2005–2006 | SV Sandhausen | 28 | (0) |
| 2006 | Breiðablik | 6 | (0) |
| 2006–2007 | Bonner SC | 32 | (2) |
| 2008 | Hannover 96 II | 7 | (0) |
| 2009 | Manglerud Star | 15 | (1) |
| 2009 | → Lyn (laina) | 7 | (0) |
| 2010 | Lyn | 11 | (1) |
| 2010 | KuPS | 8 | (0) |
| 2011–2013 | Swindon Town | 32 | (3) |
| 2012–2013 | → Stevenage (laina) | 12 | (1) |
| 2013 | Aldershot Town | 14 | (0) |
| 2013 | KFC Oosterzonen | 7 | (0) |
| 2014– | Eastleigh |  |  |
| Yhteensä | Yhteensä | 240 | (10) |
Maajoukkue
| 2002–2011 | Namibia | 43 | (0) |
 Seurajoukkueuran tilastot kattavat vain kansalliset sarjat, päivitetty 29. maaliskuuta 2015.
Oliver Hanjorge Risser (s. 17. syyskuuta 1980 Windhoek) on saksalais-namibialainen jalkapalloilija. Risser pystyy pelaamaan joko keskikentän puolustavassa roolissa tai puolustajana.
Ura

Risser aloitti uransa Saksassa, EGC Wirgesin joukkueessa vuonna 1999. Hän siirtyi Borussia Dortmundin reservijoukkueeseen 2003 ja pelasi siellä kaksi kautta Saksan kolmosdivisioonassa. Suurimman osan kaudesta 2005-2006 hän pelasi SV Sandhausenissa, Saksan jalkapalloilun neljännellä tasolla. Huhtikuussa 2006 hän siirtyi Islantiin Breidablikin joukkueeseen kolmeksi kuukaudeksi, jonka jälkeen palasi Saksan neljännelle tasolle Bonner SC -joukkueeseen. Siellä hän pelasi koko kauden 2006-2007. Tammikuussa 2008 Risser siirtyi Hannover 96 reservijoukkueeseen, oltuaan muutaman kuukauden ilman seuraa. Kauden päätteeksi hän jätti seuran. Risser oli jälleen kuukausia ilman seuraa, mutta siirtyi maaliskuussa 2009 Norjaan Manglerud Starin joukkueeseen. 21 elokuuta 2009 FC Lyn Oslo lainasi hänet Manglerud Starista.
Oliver Risser allekirjoitti 21. elokuuta 2010 kauden loppuun saakka kestävän pelaajasopimuksen Suomen Veikkausliigassa pelaavan Kuopion Palloseuran kanssa.
Perhe

Risserin nuorempi veli, Wilko Risser, on esiintynyt myös Namibian maajoukkueessa. Hän pelaa Eintracht Trierissä ja on pelipaikaltaan hyökkääjä.
Aiheesta muualla

http://www.veikkausliiga.hs.prewise.com/News.aspx?type=&ID=40469
http://www.veikkausliiga.hs.prewise.com/News.aspx?type=1&ID=40495
http://www.kups.fi/2009/fi/include/ajankohtaista.php?we_objectID=3154
Riihilammi (Jämsä)

| Riihilammi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  62°02′16″N, 25°08′37″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Iso Rautaveden alue (14.52)
Järvinumero:  14.523.1.009
Mittaustietoja
Pinnankorkeus:  109,5 m 
Rantaviiva:  2,1 km 
Pinta-ala:  0,11 km² 
 fiRiihilammi 
Riihilammi on yhdentoista hehtaarin laajuinen järvi Koskenpään kylän eteläpuolella Jämsässä. Etäisyys Jämsän keskustasta on yhdeksäntoista kilometriä pohjoiseen ja Tampereelta 94 kilometriä koilliseenRiihilammi. Järviwiki. Viitattu 1.3.2021.</ref>